
A TÁPLÁLKOZÁS SPORTTELJESÍTMÉNYRE GYAKOROLT HATÁSÁNAK VIZSGÁLATA FELNŐTT, FÉRFI, AMATŐR FUTBALLISTÁK KÖRÉBEN

Beveztés: Felmérésünk célja amatőr sportolók testösszetételét, táplálkozását összehasonlítani szezon előtti és szezonvégi időszalókban, valamint megvizsgálni a dietetikai intervenció hatását a táplálkozásra és teljesítményre.
Anyag és módszer: A munkánkba 19 fő felnőtt korosztályú, amatőr futballista sportolót választottunk be. A sportolókat szezon elején és szezon végén megmértük egy Garmin INDEX S2 típusú testösszetétel mérő eszközzel, egy 4 feladatból álló teljesítmény méréssel és egy általunk összeállított kérdőívvel, majd véletlenszerűen két csoportba osztottuk őket és az egyik csoport egy sporttáplálkozással kapcsolatos előadáson vett részt. A normál eloszlás megállapítására Kolmogorov- Smirnov tesztet, az adatok elemzésére pedig leíró statisztikát, független mintás T-próbát és ANOVA-t használtunk. Az eredményeket szignifikánsnak tekintettük p<0,05 érték esetén.
Eredmények: A sportolók testzsír százaléka a szezon végére szignifikánsan alacsonyabb volt (p=0,003), csakúgy, mint a testizom százalékuk (p<0,001). A teljesítménymérésen elért eredményeik is szignifikánsan jobbak voltak a szezon végére (p<0,001). A szezon elejéhez képest a szezon végén szignifikánsan több edzésen vettek részt egy héten (p=0,003) energiatartalmú ételeket fogyasztottak, szignifikánsan többen (p=0,005) tartották szükségesnek valamilyen étrendkiegészítő használatát.
Következtetések: Szükségesnek tartjuk a rendszeres étrendi intervenciót amatőr sportolók esetében is, hiszen a sportolók tudatosabban figyeltek a táplálkozásukra, ami segítheti tekjesítményük javulását.



